אדמונד שמילוביץ'

אדמונד שמילוביץ' (ברומנית: Edmond Smilovici; 24 בדצמבר 1921 - 24 במאי 1979) היה כדורגלן ומאמן ישראלי אשר נולד ברומניה ואימן את נבחרת ישראל בכדורגל בשנים 1971–1973.

קריירה
שמילוביץ' נולד בבוקרשט והחל לשחק כדורגל בקבוצת מכבי בוקרשט. לאחר שעלה לארץ ישראל שיחק כקשר שמאלי במכבי רחובות, הפועל תל אביב (עונת 1951/1952) והפועל רמת גן. בעונת 1953/1954 עבר להפועל כפר סבא. תחילה כשחקן ובהמשך כמאמן.

לזכותו של שמילוביץ' שתי הופעות במדי נבחרת ישראל, הראשונה בשנת 1949 במשחק ידידות מול , והאחרונה במשחק ידידות מול  בשנת 1950.

לאחר פרישתו ממשחק פעיל עבר לאימון. בעונת 1954/1955 היה מאמנה של הפועל כפר סבא. משנת 1958 היה מאמן הפועל תל אביב, אך לא זכה להצלחות עם הקבוצה וכעבור שנתיים עזב.

בתחילת שנות ה-60 של המאה ה-20 שימש כעוזרו של גיולה מאנדי, מאמנה של נבחרת ישראל.

בעונת 1964/1965 אימן את הפועל פתח תקווה. בתחילת העונה הכפולה 1966/1968 אימן את הכח רמת גן אך התפטר לאחר שלא מולאו דרישותיו המקצועיות.

בעונת 1968/1969 אימן את הפועל ירושלים והביאה לצמרת הליגה תוך הצגת כדורגל התקפי. שמילוביץ' ואליעזר שפיגל מילאו בצוותא את מקומו של מאמן הנבחרת הישראלית באותה עת, עמנואל שפר (שנעדר עקב היותו עם נבחרת הנוער בבנגקוק בטורניר גביע אסיה) במשחק בינלאומי מול נבחרת אוסטריה באפריל 1969.

בעונת 1969/1970 אימן את מכבי חיפה, והוביל אותה למקום השלישי בטבלה.

משחקיו הראשונים כמאמן נבחרת ישראל היו בנובמבר 1971 במסע לאוסטרליה בו נערכו שלושה משחקי ידידות מול הנבחרת המקומית. בטורניר הקדם אולימפי ב-1972, לא הצליחה הנבחרת שבהדרכתו להעפיל למשחקי אולימפיאדת מינכן, לאחר שנוצחה על ידי נבחרת תאילנד בבעיטות הכרעה מ-11 מטר. כמו קודמו בתפקיד, עמנואל שפר, נכנס שמילוביץ' לעימותים עם כוכב הנבחרת גיורא שפיגל.

גם במשחקי הקדם גביע עולמי שנערכו ב-1973 לא הצליחה נבחרת ישראל להעפיל למשחקי הגביע העולמי במינכן ב-1974, לאחר שנוצחה בהארכה במשחק מול קוריאה הדרומית. המשחק שהתקיים בסיאול במאי 1973 היה משחקו האחרון של שמילוביץ' כמאמן הנבחרת והוא הוחלף על ידי דוד שווייצר.

בסך הכל שיחקה נבחרת ישראל בהדרכתו 17 משחקים, בהם השיגה 9 ניצחונות, 4 תיקו ו-4 הפסדים.

קישורים חיצוניים

 עמוד השחקן של אדמונד שמילוביץ באתר ההתאחדות לכדורגל בישראל
 דף המאמן של אדמונד שמילוביץ' באתר ההתאחדות לכדורגל בישראל
 
 ,

הערות שוליים

כדורגלנים ישראלים
כדורגלנים רומנים
קשרי כדורגל ישראלים
קשרי כדורגל רומנים
בוקרשט: כדורגלנים
כדורגלני הפועל תל אביב
כדורגלני הפועל רמת גן
כדורגלני הפועל כפר סבא
כדורגלני נבחרת ישראל
מאמני נבחרת ישראל בכדורגל
מאמני הפועל כפר סבא
מאמני הפועל תל אביב
מאמני הפועל פתח תקווה
מאמני הפועל ירושלים
מאמני מכבי חיפה
מאמני הכח רמת גן
ספורטאים יהודים רומנים
עולים לאחר מלחמת העולם השנייה
ישראלים שנולדו ב-1921
ישראלים שנפטרו ב-1979